**Script for explainer video about why to take part in research**

**ਖੋਜ ਕੀ ਹੁੰਦੀ ਹੈ?**

ਖੋਜ ਦਾ ਮਤਲਬ ਹੈ ਨਵੀਂ ਅਤੇ ਉਪਯੋਗੀ ਜਾਣਕਾਰੀ ਤਿਆਰ ਕਰਨੀ। ਬਹੁਤ ਸਾਰੇ ਵੱਖ-ਵੱਖ ਕਿਸਮ ਦੇ ਖੋਜ ਅਧਿਐਨ ਹੁੰਦੇ ਹਨ। ਕੁਝ ਮਰੀਜ਼ ਦੀਆਂ ਸਿਹਤ ਸਮੱਸਿਆਵਾਂ ਦੇ ਅਨੁਭਵ ਨੂੰ ਸਮਝਣ ਦੀ ਕੋਸ਼ਿਸ਼ ਕਰਦੇ ਹਨ, ਜਦੋਂ ਕਿ ਦੂਸਰੇ ਇਹ ਪਤਾ ਲਗਾਉਣ ਦੀ ਕੋਸ਼ਿਸ਼ ਕਰਦੇ ਹਨ ਕਿ ਕੀ ਨਵਾਂ ਇਲਾਜ ਕੰਮ ਕਰਦਾ ਹੈ। ਕਿਸੇ ਖੋਜ ਅਧਿਐਨ ਦੀ ਸ਼ੁਰੂਆਤ ਇੱਕ ਖੋਜ ਟੀਮ ਦੁਆਰਾ ਖੋਜ ਸਵਾਲ ਦਾ ਜਵਾਬ ਦੇਣ ਦੀ ਕੋਸ਼ਿਸ਼ ਕਰਨ ਨਾਲ ਹੁੰਦੀ ਹੈ। ਅਜਿਹਾ ਕਰਨ ਲਈ, ਟੀਮ ਜਾਣਕਾਰੀ ਇਕੱਤਰ ਕਰਦੀ ਹੈ ਜਿਸ ਨੂੰ ਡੇਟਾ ਕਿਹਾ ਜਾਂਦਾ ਹੈ (ਇਹ ਸਰਵੇਖਣਾਂ ਜਾਂ ਇੰਟਰਵਿਊਆਂ ਰਾਹੀਂ ਹੋ ਸਕਦਾ ਹੈ)। ਨਤੀਜਿਆਂ ਨੂੰ ਹੋਰ ਖੋਜਕਰਤਾਵਾਂ, ਸਿਹਤ ਸੰਭਾਲ ਪੇਸ਼ੇਵਰਾਂ ਅਤੇ ਮਰੀਜ਼ਾਂ ਨਾਲ ਸਾਂਝਾ ਕੀਤਾ ਜਾਂਦਾ ਹੈ। ਉਮੀਦ ਇਹ ਹੁੰਦੀ ਹੈ ਕਿ ਨਵਾਂ ਗਿਆਨ ਜੀਵਨ ਦੀ ਗੁਣਵੱਤਾ ਅਤੇ ਮਾਤਰਾ ਵਿੱਚ ਸੁਧਾਰ ਲਿਆਏਗਾ।

**ਮੈਨੂੰ ਖੋਜ ਵਿੱਚ ਭਾਗ ਕਿਉਂ ਲੈਣਾ ਚਾਹੀਦਾ ਹੈ?**

ਖੋਜ ਦੇ ਬਹੁਤ ਸਾਰੇ ਫਾਇਦੇ ਹਨ। ਉਦਾਹਰਨ ਲਈ, ਲੰਬੇ ਸਮੇਂ ਵਿੱਚ ਇਹ ਇਲਾਜ ਵਿੱਚ ਸੁਧਾਰ ਲਿਆ ਸਕਦੀ ਹੈ ਅਤੇ ਬਿਮਾਰੀਆਂ ਦਾ ਪਹਿਲਾਂ ਪਤਾ ਲਗਾਉਣ ਵਿੱਚ ਮਦਦ ਕਰ ਸਕਦੀ ਹੈ। ਅਸੀਂ ਤੁਹਾਡੇ ਵਰਗੇ ਲੋਕਾਂ ਦੇ ਭਾਗ ਲਏ ਬਿਨਾਂ ਖੋਜ ਨਹੀਂ ਕਰ ਸਕਦੇ। ਖੋਜ ਵਿੱਚ ਤੁਹਾਡੀ ਸ਼ਮੂਲੀਅਤ ਤੁਹਾਡੀ ਮਦਦ ਕਰ ਸਕਦੀ ਹੈ ਕਿਉਂਕਿ ਤੁਹਾਨੂੰ ਆਪਣੀ ਸਿਹਤ ਸਮੱਸਿਆ ਬਾਰੇ ਬਿਹਤਰ ਗਿਆਨ ਅਤੇ ਸਮਝ ਪ੍ਰਾਪਤ ਹੁੰਦੀ ਹੈ ਜਾਂ ਨਵੇਂ ਜਾਂ ਵੱਖਰੇ ਇਲਾਜਾਂ ਤੱਕ ਪਹੁੰਚ ਮਿਲਦੀ ਹੈ। ਖੋਜ ਵਿੱਚ ਭਾਗ ਲੈਣਾ ਭਵਿੱਖ ਵਿੱਚ ਤੁਹਾਡੇ ਪਰਿਵਾਰ ਦੇ ਮੈਂਬਰਾਂ ਜਾਂ ਤੁਹਾਡੇ ਭਾਈਚਾਰੇ ਦੇ ਹੋਰ ਲੋਕਾਂ ਦੀ ਵੀ ਮਦਦ ਕਰੇਗਾ। ਇਹ ਮਹੱਤਵਪੂਰਨ ਹੈ ਕਿ ਬਹੁਤ ਸਾਰੇ ਵੱਖ-ਵੱਖ ਕਿਸਮਾਂ ਦੇ ਲੋਕ ਅਤੇ ਭਾਈਚਾਰੇ ਖੋਜ ਵਿੱਚ ਭਾਗ ਲੈਣ। ਇਸ ਨਾਲ ਖੋਜਕਰਤਾਵਾਂ ਨੂੰ ਇਸ ਗੱਲ ਦੀ ਬਿਹਤਰ ਸਮਝ ਮਿਲਦੀ ਹੈ ਕਿ ਵੱਖ-ਵੱਖ ਲੋਕਾਂ 'ਤੇ ਕਿਸੇ ਸਿਹਤ ਸਮੱਸਿਆ ਦਾ ਕੀ ਅਸਰ ਹੁੰਦਾ ਹੈ ਅਤੇ ਇਸਦਾ ਮਤਲਬ ਹੈ ਕਿ ਖੋਜ ਦੇ ਨਤੀਜੇ ਬਹੁਤ ਸਾਰੇ ਵੱਖ-ਵੱਖ ਕਿਸਮਾਂ ਦੇ ਲੋਕਾਂ 'ਤੇ ਲਾਗੂ ਹੋਣਗੇ। ਖੋਜ ਵਿੱਚ ਤੁਹਾਡੀ ਭਾਗਦਾਰੀ ਇੱਕ ਵੱਡਾ ਫਰਕ ਲਿਆ ਸਕਦੀ ਹੈ।

**ਖੋਜ ਵਿੱਚ ਕੀ ਸ਼ਾਮਲ ਹੁੰਦਾ ਹੈ?**

ਕੋਈ ਵੀ ਵਿਅਕਤੀ ਖੋਜ ਵਿੱਚ ਯੋਗਦਾਨ ਪਾ ਸਕਦਾ ਹੈ। ਬਹੁਤ ਸਾਰੇ ਵੱਖ-ਵੱਖ ਕਿਸਮਾਂ ਦੇ ਪ੍ਰੋਜੈਕਟ ਹਨ - ਕੁਝ ਵਿੱਚ ਸਰਵੇਖਣ ਸ਼ਾਮਲ ਹੁੰਦੇ ਹਨ, ਦੂਜੇ ਵਿੱਚ ਇੰਟਰਵਿਊਆਂ ਜਾਂ ਨਮੂਨੇ ਦੇਣਾ ਸ਼ਾਮਲ ਹੁੰਦਾ ਹੈ। ਤੁਸੀਂ ਕੀ ਕਰਦੇ ਹੋ ਅਤੇ ਕਿੰਨਾ ਕਰਦੇ ਹੋ, ਇਹ ਇੱਕ ਖੋਜ ਅਧਿਐਨ ਤੋਂ ਦੂਜੇ ਵਿੱਚ ਵੱਖਰਾ ਹੁੰਦਾ ਹੈ। ਕੁਝ ਪ੍ਰੋਜੈਕਟਾਂ ਵਿੱਚ ਇੱਕ ਵਾਰ ਲਈ ਜਾਣ ਵਾਲੀ ਇੰਟਰਵਿਊ ਸ਼ਾਮਲ ਹੁੰਦੀ ਹੈ, ਜਦੋਂ ਕਿ ਦੂਜਿਆਂ ਵਿੱਚ ਪੂਰੇ ਅਧਿਐਨ ਦੌਰਾਨ ਨਿਯਮਿਤ ਸਰਵੇਖਣਾਂ ਜਾਂ ਇੰਟਰਵਿਊਆਂ ਦੇ ਨਾਲ ਵਧੇਰੇ ਹਿੱਸਾ ਲੈ ਸਕਦੇ ਹੈ। ਤੁਸੀਂ ਇਹ ਸਲਾਹ ਦੇ ਕੇ ਵੀ ਸ਼ਾਮਲ ਹੋ ਸਕਦੇ ਹੋ ਕਿ ਉਹਨਾਂ ਨੂੰ ਡੇਟਾ ਕਿਵੇਂ ਇਕੱਤਰ ਕਰਨਾ ਚਾਹੀਦਾ ਹੈ ਜਾਂ ਅਸਲ ਵਿੱਚ ਡੇਟਾ ਇਕੱਤਰ ਕਰਨ ਵਿੱਚ ਮਦਦ ਕਰ ਸਕਦੇ ਹੋ।

**ਤੁਸੀਂ ਖੋਜ ਵਿੱਚ ਕਿਵੇਂ ਸ਼ਾਮਲ ਹੋ ਸਕਦੇ ਹੋ?**

ਇਸ ਬਾਰੇ ਹੋਰ ਜਾਣਨ ਲਈ ਕਿ ਖੋਜ ਤੁਹਾਨੂੰ ਕਿਵੇਂ ਲਾਭ ਪਹੁੰਚਾ ਸਕਦੀ ਹੈ ਜਾਂ ਭਾਗ ਲੈਣ ਲਈ ਅਧਿਐਨਾਂ ਲਈ, ‘Be Part of Research’ (ਖੋਜ ਦਾ ਹਿੱਸਾ ਬਣੋ) ਵੈੱਬਸਾਈਟ 'ਤੇ ਜਾਓ।